02/06/2022 | Administración LocalMunicipal
Dodro
Anuncio de aprobación das bases de participación e da convocatoria do XXXV Premio de Poesía Eusebio Lorenzo Baleirón 2022

ANUNCIO Aprobación das bases de participación e da convocatoria do XXXV Premio de Poesía Eusebio Lorenzo Baleirón 2022 A Xunta de Goberno Local, na sesión ordinaria do martes 24 de maio de 2022, acordou aprobar as bases reguladoras e a convocatoria de participación da XXXV edición do Premio de Poesía Eusebio Lorenzo Baleirón, que a continuación se transcriben: “BASES XXXV PREMIO DE POESÍA EUSEBIO LORENZO BALEIRÓN 2022” Coa finalidade de honrar a memoria do ilustre poeta dodrense Mateu Ivanoff Stejar, e contribuír á promoción da poesía galega, convócase a XXXV edición do certame literario de poesía co seu nome. Primeira.- Obxecto As presentes bases teñen como obxecto regular, en réxime de concorrencia competitiva, o proceso para a concesión do XXXV Premio de Poesía Eusebio Lorenzo Baleirón 2022. Segunda.- Participantes Poderán concorrer a este certame todas as persoas maiores de 18 anos que así o desexen, sempre que non foran premiadas nalgunha das catro edicións anteriores do premio, e que cumpran os requisitos xerais da Lei 38/2003, Xeral de Subvencións e os específicos previstos no marco destas bases. O premio non poderá concederse a título póstumo, sen prexuízo dos dereitos de sucesión que poidan corresponder no caso de que a persoa autora da obra galardoada falecese despois de finalizado o prazo de presentación de solicitudes. As persoas beneficiarias deberán estar ao corrente das súas obrigas tributarias e fronte á Seguridade Social. Este requisito debe manterse desde a presentación da candidatura ata a resolución do premio, e calquera cambio nesta condición deberá ser comunicado ao órgano de instrución do procedemento. Terceira.-Dotación do premio O XXXV Premio de Poesía Eusebio Lorenzo Baleirón ten unha dotación económica de 2.500 €, que recibirá a persoa autora da obra que resulte gañadora. Ademais, a obra galardoada será publicada, co auspicio do Concello de Dodro, dentro do ano seguinte ao do fallo do premio, nunha editorial de recoñecido prestixio, efectos para os cales o Concello de Dodro se reservará os dereitos de edición durante un prazo de dezaoito meses a contar dende a data do dito fallo. A persoa autora recibirá gratuitamente 25 exemplares desta edición que se realice. O importe económico do premio estará suxeita ás retencións e obrigas fiscais establecida na lexislación vixente. Cuarta.-Candidaturas As obras que se presenten ao XXXV Premio de Poesía Eusebio Lorenzo Baleirón deberán reunir os seguintes requisitos: · Deberán consistir en obras de poesía escritas en lingua galega, de xeito íntegro ou principal, conforme á normativa oficial vixente. · Deberán ser traballos orixinais e inéditos, non premiados noutros certames, nin rexistrados, total ou parcialmente, e que carezan de compromisos de publicación con algunha editorial. Se a mesma obra fora presentada simultáneamente a outro certame e resultara premiada, finalista ou con algún outro tipo de beneficio derivado do certame, será automáticamente excluída deste Premio. · Os poemarios serán de tema e forma libres. Terán unha extensión mínima de 500 versos e máxima de 800. · As obras ostentarán un título e un lema (ou pseudónimo da persoa autora). A participación no certame implica a total aceptación destas bases e, naqueles casos non previstos, atenderase ao que ditamine o xurado. A orixinalidade da obra e a súa autoría xustificaranse mediante declaración responsable na que se manifestará ser a persoa autora e titular de todos os dereitos. En consecuencia, o Concello de Dodro non terá ningunha responsabilidade nas denuncias que se puideran producir por plaxio ou outras eventualidades derivadas dos dereitos de autor, recaendo sobre a persoa participante todas as accións e, no seu caso, indemnizacións, que puideran derivarse do anterior, polos prexuízos ocasionados a particulares ou á organización. Quinta.- Forma de presentación das candidaturas Os poemarios presentaranse en formato dixital, por medio dun lapis de memoria ou CD, acompañados dunha plica ou sobre pechado na que figurarán o título e lema. No interior do sobre pechado incluirase a seguinte documentación: 1. Copia do DNI da persoa autora.2. Datos de contacto (enderezo postal, teléfono e enderezo de correo electrónico) 3. Breve currículo literario.4. Solicitude de participación, debidamente cuberta, conforme ao modelo normalizado que se estableza na convocatoria (Anexo I). 5. Declaración de autoría e orixinalidade, titularidade dos dereitos da obra, da condición de atoparse libre de cargas e limitacións de explotación, de cesión dos dereitos da obra, incluídos os de publicación, explotación e distribución) por un prazo de dezaoito meses dende a data de concesión do premio, e de aceptación das presentes bases (Anexo I). 6. Declaración responsable de estar ao corrente no cumprimento das obrigas coa Axencia Tributaria e fronte á Seguridade Social e de non atoparse incurso/a en ningunha das prohibicións para ser beneficiario/a de subvencións públicas, conforme á Lei 38/2003, Xeral de Subvencións (Anexo II). 7. Declaración de consentimento expreso para o tratamento dos datos persoais que consten na solicitude de participación, de conformidade co disposto na Lei Orgánica 3/2018, de protección de datos persoais e garantía dos dereitos dixitais. Sexta.- Prazo de presentación Os traballos, coa plica, enviaranse por correo postal ao seguinte enderezo, sen indicar a persoa remitente: XXXV Premio de Poesía Eusebio Lorenzo Baleirón Concello de Dodro Tallós, 32 15981 Dodro A Coruña O prazo de presentación das obras quedará aberto dende o día seguinte ao da publicación do extracto da convocatoria no Boletín Oficial da Provincia da Coruña, e rematará o día 23 de setembro de 2022. Non se admitirán os traballos entregados presencialmente, nin os remitidos fóra de prazo. Sétima.- Procedemento de instrución O procedemento a seguir será o regulado no Capítulo II da Lei 38/2003, xeral de subvencións, sendo órgano instrutor a Concellería de Cultura e Patrimonio. A valoración dos poemarios corresponderalle a un xurado imparcial designado polo Concello de Dodro mediante Decreto de Alcaldía. Este xurado actuará en pleno, debendo someterse ao réxime xurídico e de funcionamento que establecen para os órganos colexiados os artigos 15 a 18 da Lei 40/2015, do 1 de outubro, do réxime xurídico do Sector Público. Para os efectos da validez da súa constitución estarase ao disposto no art.17 da mesma lei e aos seus membros seralles aplicable o disposto sobre abstención e recusación nos artigos 23 e 24 dela. Tralas deliberacións pertinentes, o xurado formulará a súa proposta de concesión do Premio ao órgano instrutor, quen procederá a solicitar os informes dos servizos municipais para verificar o cumprimento dos requisitos establecidos na normativa vixente e nas presentes bases e a requirir á persoa premiada para que acredite a súa identidade, achegue certificado de conta bancaria e emende, no seu caso, os defectos ou fallas que se detecten. Logo de ver todos os informes e pasado o prazo ou cumprido o requirimento, o órgano instrutor formulará a proposta definitiva de concesión do premio en favor da persoa premiada respecto da cal se acreditase o cumprimento das bases e do requirimento a ela feito ou, no seu defecto, da persoa candidata coa seguinte maior puntuación segundo a baremación do xurado que os cumprise. Esta proposta será elevada á Xunta de Goberno Local do Concello de Dodro, que é o órgano competente para resolver, mediante acordo motivado, a concesión do Premio. Oitava.- Composición do xurado. Deliberación e fallo O xurado estará integrado por cinco membros, sendo presidente o alcalde da Corporación e secretario o concelleiro de Cultura e Patrimonio, quen actuarán sen voz e sen voto. Os membros restantes, tres vogais, serán persoas de recoñecida obxectividade e competencia no xénero da poesía, así como na crítica literaria. A composición farase pública cando remate o prazo de admisión de orixinais, o 23 de setembro de 2022 na páxina web do Concello (www.dodro. gal). As deliberacións do xurado serán secretas, e de cada sesión redactarase a acta correspondente. A acta que conteña a avaliación final das candidaturas deberá recoller, como mínimo, o sistema empregado na valoración, a baremación de cada unha das obras participantes (ordenadas de maior a menor puntuación) mediante o sistema previsto, e a proposta da premiada. O tribunal terá a facultade de declarar deserto o premio, sexa pola falta de presentación de obras, porque non reúnen os suficientes méritos ou porque non se axustan ás condicións establecidas na convocatoria. O fallo do xurado, que será inapelable, terá lugar na sesión que se leve a cabo, en principio, na data acordada de 19 de novembro de 2022, na Casa da Cultura de Dodro. O Concello de Dodro resérvase o dereito a cambiar a data se for necesario. Ao fallo do xurado e á resolución de concesión do premio daráselle difusión por medio da páxina web do Concello. Novena.- Retirada de obras non premiadas Os textos non premiados poderán ser retirados na Casa da Cultura do Concello de Dodro no prazo dun mes contado desde a data do fallo do xurado. Aquelas obras das que non fora solicitada a devolución no prazo indicado serán destruídas, debidamente, sen que poida admitirse ningún tipo de responsabilidade ou reclamación ao Concello por esa causa. Décima.- Acto de entrega do Premio A entrega do premio terá lugar nun acto público que organizará a tal efecto o Concello de Dodro o día 10 de decembro de 2022, no CPI Eusebio Lorenzo Baleirón. A persoa autora da obra gañadora comprometerase a estar presente tanto no acto de entrega do premio como na presentación da obra e en cantas actuacións promocionais se acorden. Ademais, pola súa mera participación enténdese concedida autorización ao Concello de Dodro para a publicación na páxina web, redes sociais e publicacións da súa titularidade, do título da obra, nome e apelidos da persoa premiada ou o seu pseudónimo, así como fotografías e vídeos dela nos actos de entrega de premios ou na participación nas actividades culturais, deportivas, lúdicas etc. derivadas do Premio. Igualmente, e sen prexuízo do disposto na base terceira, deberá ceder gratuitamente, en modalidade non exclusiva, ao Concello de Dodro os dereitos de reprodución, distribución, comunicación pública e publicación. Undécima.- Pagamento O pagamento do premio metálico farase efectivo mediante unha transferencia bancaria ao número de conta indicado pola persoa ganadora. Neste momento practicaranse as oportunas retencións segundo a normativa tributaria vixente. A persoa beneficiaria do premio autorizará ao Concello a obter por medios telemáticos os certificados correspondentes de atoparse ao corrente de deberes tributarios e coa Seguridade Social. Duodécima.- Publicidade Unha vez aprobadas as presentes bases, serán obxecto de publicación íntegra no Boletín Oficial da Provincia da Coruña e remitidas á Base de Datos Nacional de Subvencións, e publicarase un extracto delas no Boletín Oficial da Provincia da Coruña por conduto, o cal conterá como mínimo: 1º) Obxecto, 2º) Dotación do premio, 3º) Persoas beneficiarias, 4º) Candidaturas, 5º) Forma e prazo de presentación das candidaturas, 6º) Publicación das bases reguladoras no Boletín Oficial da Provincia, 7º) Xurado. As bases publicaranse, así mesmo, no taboleiro de anuncios do Concello e máis na páxina web do Concello. Décimo terceira.- Tratamento de datos persoais Os datos persoais subministrados polas persoas participantes coa súa solicitude teñen a finalidade de poder tramitar esta convocatoria e están protexidos pola Lei Orgánica 3/2018, de protección de Datos persoais e garantía dos dereitos dixitais. O destinatario dos datos e responsable do seu tratamento é o Concello de Dodro, quen non os cederá a terceiros sen permiso do participante salvo nos casos de obriga legal. Estes datos serán conservados ata a finalización da tramitación do procedemento e, en calquera momento, as persoas titulares poderán acceder, rectificar ou suprimir datos erróneos, solicitar a limitación do seu tratamento ou opoñerse ou retirar o consentimento para esa finalidade, ou solicitar a súa portabilidade. A solicitude, debidamente asinada e acompañada de copia do DNI para verificar a identidade do solicitante, poderá formularse a través da sede electrónica do Concello (https://sede.dodro. gal), por correo electrónico no enderezo info@dodro. gal, ou por correo postal ao enderezo Tallós, 32 – 15981 – Dodro (A Coruña). Pode pedir información adicional e formularios para exercer aqueles dereitos no enderezo info@dodro. gal. DISPOSICIÓN ADICIONAL En todo o non previsto nestas bases serán de aplicación a Lei 38/2003 de subvencións, o Regulamento Xeral de subvencións, a Lei reguladora das Bases do Réxime Local, a Lei de Facendas Locais, a Lei de procedemento administrativo común das Administracións Públicas e a Lei de réxime xurídico do Sector Público. ________________________________________________________________________________________ ANEXO I SOLICITUDE DE PARTICIPACIÓN, DECLARACIÓN DE AUTORÍA E ACEPTACIÓN DAS BASES DO XXXV PREMIO DE POESÍA EUSEBIO LORENZO BALEIRÓN 2022 Don/a.…., con DNI., enderezo postal (a efectos de notificacións)., co número de teléfono móbil.……… e co seguinte enderezo electrónico.………………………. ACHEGO:  Copia do DNI  Breve currículo literario DECLARO BAIXO A MIÑA RESPONSABILIDADE: · Que desexo participar no XXXV Premio de Poesía Eusebio Lorenzo Baleirón 2022 baixo o lema/pseudónimo., coa obra titulada. · Que garanto a autoría e orixinalidade deste traballo, que é inédito na súa totalidade e non foi premiado, total ou parcialmente, noutros certames. · Que son titular de todos os dereitos de autoría da obra e que esta se atopa libre de cargas e/ou limitacións aos dereitos de explotación e non mantén compromiso de publicación con ningunha editorial. · Que se este traballo resulta premiado, cédolle ao Concello de Dodro os seus dereitos de publicación, edición e difusión nos termos establecidos nas bases. · Que acepto incondicionalmente a totalidade destas bases así como o resto da lexislación aplicable., a. de. de 2022 Sinatura: ________________________________________________________________________________________ ANEXO II DECLARACIÓN RESPONSABLE Don/a ………………………………………………………………………………………………………………………………., con DNI ……………………. e enderezo postal (a efectos de notificacións) …………………………………………………………………………………………………………………………………………………………. DECLARO RESPONSABLEMENTE: · Que teño plena capacidade de obrar para concorrer á convocatoria do XXXV PREMIO DE POESÍA EUSEBIO LORENZO BALEIRÓN 2022 · Que cumpro coas disposicións das bases do certame. · Que non me atopo incurso/a en ningunha das prohibicións para ser beneficiario/a de subvencións públicas, conforme á Lei 38/2003, Xeral de Subvencións. · Que me atopo ao corrente no cumprimento das obrigas tributarias e coa Seguridade Social, impostas polas disposicións vixentes. Así mesmo, autorizo o Concello de Dodro a obter por medios telemáticos os certificados correspondentes de atoparme ao corrente de deberes tributarios e coa Seguridade Social. · Que acepto o premio que a miña obra puidera recibir, segundo o estipulado nas BASES DO XXXV PREMIO DE POESÍA EUSEBIO LORENZO BALEIRÓN 2022 e que me comprometo a cumprir co disposto nelas. · Que consinto expresamente o tratamento dos meus datos persoais, que constan na solicitude, para a participación no Premio, de conformidade co establecido na Lei Orgánica 3/2018 de 5 de decembro de protección de datos persoais e garantía dos dereitos dixitais. (Lugar, data e sinatura)” ________________________________________________________________________________________ Dodro, 26 de maio de 2022 O alcalde Francisco Xabier Castro Tourís